घरेलू सिलेंडर के दाम बढ़ाने का आप ने किया विरोध
रसोई गैस सिलेंडर के दाम बढ़ाए जाने पर शुक्रवार को आम आदमी पार्टी कार्यकर्ताओं के द्वारा मालनपुर में विरोध जताया गया। इस मौके पर 50 कार्यकर्ताओं मौजूद रहे।
पार्टी कार्यकर्ता बबलू शाह ने कहाकि रसोई गैस सिलेंडर के दाम रिकॉर्ड ऊंचाई पर पहुंच गए हैं। मोदी सरकार के ढाई साल के कार्यकाल में पहली बार सिलेंडर 700 रुपए से ज्यादा हो गया। हाल के दिनों को घरेलू गैस सिलेंडर 86.50 रुपए महंगा हो गया इससे अब बिना सब्सिडी वाला सिलेंडर 777 रुपए में आम लोगों को मिल रहा है। वहीं, प्रदेश में एक दिन पहले पेश किए गए वित्तीय वर्ष 2017-18 के बजट में भी पेट्रोल और डीजल पर टैक्स कम नहीं किया गया। ऐसे में सिलेंडर और पेट्रोलियम उत्पादों की बढ़ती कीमतों के विरोध में यह विरोध प्रदर्शन किया गया है। इसी क्रम में कार्यकर्ता विष्णु गौड ने कहाकि राज्य और केंद्र में भाजपा की सरकार मिलकर प्रदेश की गरीब जनता के ऊपर नए-नए टेक्स लगाकर लूट रही है। ऐसी स्थिति में गरीब का जीना दूभर हो रहा है। इस मौके पर छोटे खान, राजकुमार रावत, बंटी जैन, अफसर अली, विकास गाैड़ आदि मौजूद रहे।
आम आदमी पार्टी के कार्यकर्ता रसोई गैस के दाम बढ़ाने का विरोध करते हुए।
hin_Deva hin_Deva hin_Deva hin_Deva